Creta

Creta (in grecu Κρήτη, Kriti), officialmente Periferia di Creta (in grecu Περιφέρεια Κρήτης, Perifèria Kritis) hè un' isula di u Mari Tarraniu è una periferia greca di 623 065 abitanti, u capilocu essendu Candia (ò Iracliu). U territoriu regiunale hè custituitu guasi intiriamente da l'isula omonima, a più grande isula di a Grecia è a quinta 8 261 km2) per grandezza frà quelle di u Mari Tarraniu, dopu à Sicilia, Sardigna, Cipru è Corsica; u restu di u territoriu di a periferia hè custituitu da un grande numeru d'isule minore è isulotti chì circondanu l'isula maestra, trà a Gozzo, u puntu più miridiunale di l'Europa fisica. Creta hè distante di circa 95 km da a Grecia cuntinentale è custituisce a limita meridiunale di u Mare Egeiu è quellu settentriunale di u Mare Libicu. A suddivisione amministrativa hè ripartita in 24 cumuni (dhimi) distribuiti in quattru unità perifiriche chì anu per capilocu Candia, A Canea, Lasithi è Rethymno; u territoriu intieru currisponde à una di i 7 diocesi istituiti incù u prugramma Callicrate, è ancu à a chjesa ortudossa di Creta, retta in statutu di meza autunumia da un arcivescu ma posta sottu a ghjurisdizione di u Patriarcatu ecumenicu di Custantinopuli. Trà u III è u II millenniu a.C. l'isula fù u centru di a civiltà minoica, chì fù trà e prime civiltà avanzate d'Europa, chì avia in Cnossu, Cidonia è Festo i so centri principali. In u corsu di i seculi fù cunquistata è abitata da micenii, grechi, rumani, bizantini, musulmani andalusi, veniziani, è turchi ottumani finu à l'unificazione definitiva incù u statu grecu in u 1913. Creta hè trà e principale distinazione turistiche di a Grecia per via di i numerosi siti archeulogichi è naturalistichi è per u so patrimoniu culturale specificu, espressu à traversu parechje spicificità linguistiche, litterarie, musicale è gastrunomiche. Geugrafia fisica Creta hè a quinta isula più vasta di u Mare Tarraniu è si trova à u sudu di a terraferma greca: Capu Tripiti annantu à l'isula di Gavdos hè u puntu più miridiunale di a Grecia. U nome di l'isula pruvene da a prisenza di una grandissima quantità di creta (o arzilla, materiale imprudatu da l'abitanti per custruisce utensili è vasi). Hà una forma stretta è longa è sipara u mare Egeiu da u Mare Libicu. U so terrenu hè in massima parte muntosu è e pianure custituiscenu una percentuale minore di u so territoriu. Frà quelle a più impurtante hè a piana di Messarà, posta in a zona centru-meridiunale. Trà i massicci muntosi i più impurtanti sò: U massicciu di u monte Ida chì culmineghja à 2.456 metri I Sipanieli (i monti bianchi) chì righjunghjenu un'altitudine di 2.454 metri Dikti Oros : a cima più alta righjunghje i 2.146 metri. E coste sò in generale moltu frastagliate ma esistenu prufonde differenze trà a costa settintriunale è quella meridiunale. A prima hè più dinsamente pupulata per via di e catene custiere chì falanu più pianu versu u mare. A siconda invece hè per u più ripida è hà un clima moltu più asciuttu è hè stata sempre pocu pupulata. Isule minore Numarose sò l'isule è l'isulotti chì si trovanu à breve distanza da e duie coste. À a costa sittentriunale appartene l'isula di Dia (municipalità di Gouves). À a costa meridiunale appartenenu l'isule di Gavdos Mikronissi è Chrysi. Storia Origine A prima civiltà mediterranea ricolla à l'età di u bronzu in circa 3000 a.C., è fù definita "minoica", termine derivatu da Minossu è inventatu da l'archeulogu britannicu Arthur Evans, chì fece cunnosce a cità di Cnossu in Creta. A pusizione geugrafica vantaghjosa di l'isula favurì u sorghje di un imperu marittimu chì da u Mare Egeiu cuntrullava una reta cummerciale chì righjunghjia l'Egittu, a Siria, e rigione situate à u nordu di u mare Neru è l'Occidente. A civiltà critesa prisenta una scrittura ieroglifica cuneiforme dinuminata "lineare A", chì, à a differenza di a scrittura "lineare B" micenia, ùn hè stata ancora dicifrata; una tistimunianza di sta scrittura hè a tavuletta di Festo. U centru ecunomicu è puliticu di Creta eranu i palazzi. Pudemu benissimu capisce ch'è a pupulazione ùn era micca disposta à fà a guerra, postu ch'è e cità ùn eranu micca prutette da muri. L'affreschi ritruvati in i palazzi (com'è in u casu di Cnossu) ci mostranu scene di ceremonie riligiose, prucissione, cumpetizione trà atleti (a più famosa era quella di u saltu di u toru) chì ancu e donne ci pudianu participà com'è ancu in vesta di sacirdutesse è in e prucessione è decurazione incù elementi naturalistichi. Si pinsava ch'è à l'iniziu si fusse sviluppatu un cultu di a vegetazione. Molti sò infatti i santuarii naturale com'è e grotte, fonte è monti, postu ch'è à l'iniziu e cirimonie riligiose si svulghjianu à l'apertu, à cuntattu incù a natura. Solu dopu parechji lucali fubbenu didicati à u cultu ancu à l'internu di i palazzi. nantu à e divinità minoiche si sà pocu: l'unica figura ritruvata hè feminile è hè ritratta in tanti piccule statuette. In ella i studii ricunnoscinu a grande dea matre chì incarna a fertilità; hè accumpagnata à spessu da sarpe, lioni è acelli. A dicadenza di i Critesi A Thera, oghje Santorini, intornu à u 1600 a.C. esplose un vulcanu. Suvitò una seria di terramuti ch'è ancu Creta risentì, da quellu mumentu principiò a so dicadenza, di a quale ùn sò micca cunnisciute e raghjone. In u 1400 a.C. circa, Creta ùn pobbe micca resiste à l'invasione di i Micenii, un populu bellicosu di a cità di Micene, posta in u Pelopunnesu: u grande palazzu di Cnossu fù di novu distruttu è ùn fù più ricustruitu. Periodu rumanu è bizantinu L'eserciziu di a pirateria purtò Creta in cunflittu cù i Rumani. Quintu Cecilio Metello a cunquistò in u corsu di una campagna contru à i pirati da u 69 a.C. à u 67 a.C.. In u 34 a.C., dopu à a Dunazione d'Alissandria, l'isula fù ciduta da Marcu Antonio à Cleopatra d'Egittu; fù dopu cunquistata da Ottaviano, dopu à a battaglia d'Azio contru à a flotta egizziana. Incù a riforma augustea di u 27 a.C. fù incurpurata in a pruvincia di Creta è Cirene è incù a riforma diuclezianea fù di novu siparata è fece parte di a prefettura à u pretoriu d'Illiricu, Italia è Africa. Incù a spartizione definitiva di l'imperu à a fine seculu IV d.C. Creta fù integrata in l'Imperu bizantinu. Duminazione araba Creta subì a duminazione araba da u 826 à u 961, annu chì fù ricunquistata da u generale bizantinu Niceforo Foca, destinatu dopu à cullà annantu à u trone imperiale. Periodu venizianu: Candia In seguitu à l'evvenimenti di a Quarta cruciata fù occupata da i Veneziani da u 1204 à u 1669 è chjamonu l'isula com'è a so capitale, Candia. Eretta à ducatu annantu à u mudellu di a Ripublica di Venezia in u 1212, fù divisa in feudi racolti in sei rigione, ognuna essendu assignata à culoni di un di i sestieri di Venezia. U guvernu autunomu di l'isula fù inoltre urganizatu annantu à u mudellu di quellu venizianu, à traversu un sistemu d'assemblee. Munumenti è lochi d'interessu Agíà Triáda Munasteru di Arkadi Gortina Gournia Museiu archeulogicu di Iraklio Káto Zákros, palazzu minoicu Cnossu Latu Mália, palazzu minoicu Festo (Phaistós), palazzu minoicu Fourní (Phourni), necrupola Tylisos Vathypetro Preveli: Munasteru è spiaghja incù palme Vole di Samariá Monte Ida Cultura Musica Pulitica Suddivisione amministrativa Unità perifiriche Cumune In seguitu à a riforma in vigore dapoi u 1a ghjinnaghju 2011 Creta hè divisa in e siguente cumune: Agios Nikolaos Agios Vasileios Amari Anogeia Apokoronas Archanes-Asterousia Candia Chersonissos Festo Gavdos Gortina Ierapetra Kantanos-Selino Kissamos A Canea Malevizi Minoa Pediada Mylopotamos Oropedio Lasithiou Platanias Rethymno Sfakia Sitia Viannos Prefetture In u sistemu anticu di suddivisione amministrativa, Creta ùn era micca divisa in 4 prefetture chì currispondenu à l'attuale unità perifiriche. Ecunumia A Grecia hà una tradizione agricula, ma dapoi l'anni sissanta hà scumpiitu un nutevule sforzu d'industrialisazione chì l'hà permissu d'esse ammissa à a Cumunità ecunomica eurupea. In u sittore industriale hà avutu infatti un forte sviluppu in particulare in u sittore tessile (soprattuttu u cutone, ma dinù e fibre sintetiche) in u sittore alimintare (industrie vinicole, zuccherifiche, oleifiche, birrifiche) è in a manifattura di u tabaccu. U pruduttu principale hè u frumentu, ma sò cultivati ancu l'orzu, u granone, u risu è a vena. L'oliu d'alivu hè una pruduzzione impurtante per a Grecia (hè u terzu pruduttore à u mondu), inoltre pruduce uva (da a quale si ricavanu vini, rinumati ancu à l'esteru) è l'agrumi, distinati in bona parte à l'espurtazione. Infine, di grande impurtanza è in cuntinua crescita, hè u cuntributu di u turismu incù u sviluppu di numerose alberghi è paesi turistichi incù animazione. Infrastrutture è trasporti Aeruporti Nantu à l'isula ci sò sei aeruporti frà i quali trè anu un trafficu cummerciale: Persone liate à Creta El Grecu (1541-1614), pittore Zach Galifianakis, attore Nikos Kazantzakis (1883-1957), scrittore Note Da vede dinù Isule di a Grecia Stile di Kamares Lira critesa Graviera Kritis Fonte 'Ss'articulu pruvene in parte o in tutalità da l'articulu currispundente di a wikipedia in talianu.